ສາທາລະນະລັດ ປະຊາທິປະໄຕ ປະຊາຊົນລາວ

ສັນຕິພາບ ເອກະລາດ ປະຊາທິປະໄຕ ເອກະພາບ ວັດຖະນະຖາວອນ

\*\*\*\*\*\*\*\*\*\*\*\*\*\*\*\*\*\*\*\*\*\*

ອົງການໄອຍະການປະຊາຊົນສູງສຸດ

ເລກທີ /ອອປສ

ນະຄອນຫຼວງວຽງຈັນ, ວັນທີ / /2015

ບົດສະຫຼຸບ

ການເຄື່ອນໄຫວວຽກງານຮອບດ້ານ

ຂອງອົງການໄອຍະການປະຊາຊົນສູງສຸດ

ປະຈຳເດືອນ ກັນຍາ ແລະ ທິດທາງແຜນການປະຈຳເດືອນ ຕຸລາ 2015

* ອີງຕາມ ແຜນການປະຈຳເດືອນ ກັນຍາ ປີ 2015 ຂອງອົງການໄອຍະການປະຊາຊົນສູງສຸດ

ຜ່ານການເຄື່ອນໄຫວວຽກງານຕົວຈິງ ໃນໄລຍະໜຶ່ງເດືອນຜ່ານມາ ຈຶ່ງສະຫຼຸບຕີລາຄາສະພາບການ ເຄື່ອນໄຫວວຽກງານຮອບດ້ານ ຂອງອົງການໄອຍະການປະຊາຊົນສູງສຸດປະຈຳເດືອນ ກັນຍາ ປີ 2015 ແລະ ວາງທິດທາງແຜນການປະຈຳເດືອນ ຕຸລາ ປີ 2015 ດັ່ງນີ້:

1. **ການເຄື່ອນໄຫວວຽກງານໃນເດືອນ ກັນຍາ ປີ 2014**
2. **ການປະຕິບັດແຜນງານປັບປຸງລະບົບການຈັດຕັ້ງ ແລະ ພັດທະນາບຸກຄະລາກອນ**
   1. **ວຽກງານການເມືອງ-ແນວຄິດ**

* ໄດ້ສຸມໃສ່ການນຳພາການເມືອງແນວຄິດ ຂອງພະນັກງານ-ລັດຖະກອນໃນການເຂົ້າຮ່ວມຂະບວນການແຂ່ງຂັນສ້າງຜົນງານຂ່ຳນັບຮັບຕ້ອນສອງວັນປະຫວັດສາດສຳຄັນຂອງຊາດ;
* ຈັດຕັ້ງປາຖະກະຖາເນື່ອງໃນວັນສ້າງຕັ້ງແນວລາວສ້າງຊາດ ຄົບຮອບ 65 ປີ ແລະ ໄດ້ຈັດຕັ້ງການປະຖະກະຖາບັນດາວັນປະຫວັດສາດສຳຄັນຂອງຊາດ ສາກົນຕາມການແຈ້ງການ ຂອງໂຄສະນາອົບຮົມສູນກາງພັກ ເປັນຕົ້ນແມ່ນການສ້າງຂະບວນການແຂ່ງຂັນກິລາຂອງ 4 ພາກສ່ວນໃນວັນປະກາດໃຊ້ລັດຖະທຳມະນູນຄົບຮອບ 24 ປີ;
* ສຶກສາອົບຮົມນຳພາແນວຄິດພະນັກງານ-ລັດຖະກອນ ອົງການໄອຍະການປະຊາຊົນສູງສຸດ ໃຫ້ເຊື່ອໝັ້ນຕໍ່ການຊີ້ນຳນຳພາຂອງພັກ, ປະຕິບັດໜ້າທ່ີວຽກງານດ້ວຍຄວາມຮັບຜິດຊອບສູງ, ມີຄວາມບໍລິສຸດ ສັດຊື່ ແລະ ມີຄວາມສາມັກຄີຮັກແພງຊ່ວຍເຫຼືອເຊິ່ງກັນ ແລະ ກັນ;
* ພະນັກງານ-ລັດຖະກອນອົງການໄອຍະການປະຊາຊົນສູງສຸດ ມີຄວາມສະຫງົບ, ແນວຄິດອຸ່ນອ່ຽນ ທຸ່ນທ່ຽງ ເອົາໃຈໃສ່ແກ້ໄຂວຽກງານວິຊາສະເພາະສຳເລັດຜົນຕາມແຜນການທີ່ໄດ້ວາງໄວ້;

**1.2 ວຽກງານພັດທະນາບຸກຄະລາກອນ**

- ສຳເລັດການຮວບຮວມ, ປັບປຸງ ແລະ ຈັດພິມຂໍ້ຕົກລົງວ່າດ້ວຍການແຕ່ງຕັ້ງ ແລະ ການເຄື່ອນໄຫວ ຂອງບັນດາກົມ, ຫ້ອງການ ແລະ ສະຖາບັນຄົ້ນຄວ້າ ແລະ ຝຶກອົບຮົມໄອຍະານ ອົງການໄອຍະການປະຊາຊົນສູງສຸດ;

- ສຳເລັດການຄົ້ນຄວ້າຜົນງານ 10 ປີ ຂອງອົງການໄອຍະການປະຊາຊົນສູງສຸດ, ສະຖາບັນຄົ້ນຄວ້າ-ຝຶກອົບຮົມໄອຍະການ ແລະ ອຍກພາກກາງ ເນື່ອງໃນໂອກາດສະເຫຼີມສະຫຼອງ 2 ວັນປະຫວັດສາດຂອງຊາດ;

**1.3 ວຽກງານນະໂຍບາຍ**

- ຮ່າງຂໍ້ຕົກລົງອະນຸມັດ ໃຫ້ພະນັກງານເຂົ້າຮ່ວມກອງປະຊຸມ, ຝຶກອົບຮົມຢູ່ຕ່າງປະເທດຈໍານວນ 11 ຄັ້ງມີ 39 ທ່ານ; ຍິງ 12 ທ່ານ ແລະ ເຂົ້າຮ່ວມກອງປະຊຸມຝຶກອົບຮົມຢູ່ພາຍໃນປະເທດຈໍານວນ 3 ຄັ້ງ, ມີ 36 ທ່ານ ຍິງ 12 ທ່ານ;

- ຮ່າງຂໍ້ຕົກລົງອະນຸມັດເງິນອຸດໜູນຂຽນບົດວິທະຍານິພົນ ຈົບຊັ້ນປະລິນຍາໂທຈໍານວນ 1000 ໂດລາ ( ໜຶ່ງພັນໂດລາ ) ຈໍານວນ 01 ທ່ານ;

- ຮ່າງຂໍ້ຕົກລົງໃຫ້ພະນັກງານສໍາເລັດການສືກສາກັບຄືນກົມກອງເກົ່າ 1 ທ່ານ ແລະ ປະຕິບັດນະໂຍບາຍໃຫ້ພະນັກງານທີ່ປະຈຳການຢູ່ເຂດຫ່າງໄກສອກຫຼີກ 1 ທ່ານ;

- ອອກຂໍ້ຕົກລົງມອບໃບຍ້ອງຍໍ ແລະ ຫຼຽນກາລະນຶກ 25 ປີ ຂອງຫົວໜ້າອົງການໄອຍະການປະຊາຊົນສູງສຸດ ໃຫ້ແກ່ຊ່ຽວຊານໂຄງການ JICA2 ແລະ ເກົາຫລີ 1 ທ່ານ;

- ໄດ້ເລື່ອນຊັ້ນ-ຂັ້ນເງິນເດືອນປົກກະຕິປະຈຳງວດ I/2015 ໃນຂອບເຂດທົ່ວປະເດທ ແລະ ສໍາເລັດການຄົ້ນຄວ້າເລື່ອນຂັ້ນພະນັກງານໄອຍະການປະຊາຊົນປະຈຳປີ 2015 ຂັ້ນ I ມີ 19 ທ່ານ, ຍິງ 2 ທ່ານ, ຂັ້ນ II ມີ 15 ທ່ານ, ຍິງ 2 ທ່ານ, ຂັ້ນ III 12 ທ່ານ, ຍິງ 4 ທ່ານ ແລະ ແຕ່ງຕັ້ງພະນັກງານວິຊາການຂຶ້ນເປັນຜູ້ຊ່ວຍພະນັກງານໄອຍະການ 40 ທ່ານ , ຍິງ 07 ທ່ານ;

- ຮ່າງໃບສະເໜີໃຫ້ພະນັກງານພັກຜ່ອນ-ຮັບເບ້ຍບຳນານຈໍານວນ07 ທ່ານ, ເຮັດບັດປະກັນສັງຄົມ 07 ທ່ານ ແລະ ເອົາລູກເມຍ ຂອງພະນັກງານໄອຍະການທົ່ວປະເທດເຂົ້າກິນເງິນອຸດໜູນຈໍານວນ 30 ທ່ານ, ຍິງ 19 ທ່ານ ແລະ ຂໍນະໂຍບາຍບຳເນັດເກີດລູກຈຳນວນ 1 ຄັ້ງ;

- ດັດແກ້ໃບປະກາດໃຫ້ພະນັກງານທີ່ຮຽນຈົບພາຍໃນ ແລະ ຕ່າງປະເທດຈໍານວນ 07 ທ່ານ , ຍິງ 3 ທ່ານໃບລາພັກປະຈໍາປີມີ 12 ທ່ານ, ຍິງ 05 ທ່ານ.

**1.4 ວຽກງານກົງຈັກການຈັດຕັ້ງ**

- ປັບປຸງຊັບຊ້ອນກົງຈັກການຈັດຕັ້ງທີ່ຂື້ນກັບສຳນັກງານອົງການໄອຍະການປະຊາຊົນສູງສຸດເປັນຕົ້ນແມ່ນການສ້າງຕັ້ງກົມແຜນການ ແລະ ການຮ່ວມມືເປັນທາງການ ( ໂດຍແຍກເອົາພະແນກສົນທິສັນຍາ ແລະ ຮ່ວມມືຕ່າງປະເທດທີ່ຂື້ນກັບຫ້ອງການກັບພະແນກແຜນການ ຂອງກົມແຜນການ ແລະ ການເງິນ );

- ປັບປຸງຂໍ້ຕົກລົງ ຫົວໜ້າອົງການໄອຍະການປະຊາຊົນສູງສຸດວ່າດ້ວຍການຈັດຕັ້ງ ແລະ ການເຄື່ອນໄຫວ ຂອງຫ້ອງການ ແລະ ບັນດາກົມຈໍານວນໜຶ່ງທີ່ຂື້ນກັບສໍານັກງານອົງການໄອຍະການປະຊາຊົນສູງສຸດໃຫ້ມີຄວາມ ເໝາະສົມກັບສະພາບການປັບປຸງ-ຊັບຊ້ອນກົງຈັກການຈັດຕັ້ງຄືນໃໝ່;

- ຊັບຊ້ອນຍົກຍ້າຍປ່ຽນບ່ອນປະຈຳການ ຂອງພະນັກງານຈຳນວນໜຶ່ງ ແລະ ພວມຂຶ້ນແຜນສືບຕໍ່ຊັບຊ້ອນແຕ່ງຕັ້ງ, ຍົກຍ້າຍ ພະນັກງານພາຍຫຼັງທີ່ມີການຮັບຮອງເອົາຂໍ້ຕົກລົງວ່າດ້ວຍການຈັດຕັ້ງ ແລະ ການເຄື່ອນໄຫວ ຂອງຫ້ອງການ ແລະ ບັນດາກົມຈຳນວນໜຶ່ງ; ບັນຈຸພະນັກງານລັດຖະກອນ 95% ທີ່ຮັບໃໝ່ໃຫ້ຫ້ອງການ, ບັນດາກົມ ແລະ ອົງການໄອຍະການປະຊາຊົນທ້ອງຖິ່ນ;

**2. ການປະຕິບັດແຜນງານຍົກສູງຄຸນນະພາບ ການຕິດຕາມກວດກາການປະຕິບັດກົດໝາຍ**

**2.1 ວຽກງານຕິດຕາມກວດກາການປະຕິບັດກົດໝາຍທົ່ວໄປ**

- ໄດ້ແກ້ໄຂຄໍາຮ້ອງຂໍຄວາມເປັນທໍາເປັນຕົ້ນ: ຄໍາຮ້ອງຄ້າງມາແຕ່ເດືອນກ່ອນ 01 ເລື່ອງ, ຄໍາຮ້ອງເຂົ້າໃໝ່ 05 ເລື່ອງ, ລວມຄໍາຮ້ອງທັງໝົດ 06 ເລື່ອງ, ໄດ້ຄົ້ນຄວ້າແກ້ໄຂ ແລະ ສົ່ງອອກຈຳນວນ 01 ເລື່ອງ, ກຳລັງຄົ້ນຄວ້າຈຳນວນ 05 ເລື່ອງ.

**2.2 ວຽກງານຕິດຕາມກວດກາການປະຕິບັດຄໍາຕັດສິນຂອງສານ**

- ຄໍາຮ້ອງຄ້າງໃນເດືອນຜ່ານມາ 00 ເລື່ອງ, ຄໍາຮ້ອງເຂົ້າໃໝ່ 08 ເລື່ອງ, ລວມຄໍາຮ້ອງທັງໝົດ 08 ເລື່ອງ, ໄດ້ຄົ້ນຄວ້າແກ້ໄຂແລ້ວຈຳນວນ 04 ເລື່ອງ, ກໍາລັງຄົ້ນຄວ້າຈຳນວນ 04 ເລື່ອງ.

* 1. **ວຽກງານຕິດຕາມກວດກາຄະດີອາຍາ**

**+ ການແກ້ໄຂຄະດີ**

* ສຳນວນຄະດີຄ້າງມາແຕ່ເດືອນ 8/2015 ມີ 07 ເລື່ອງ, ຮັບເຂົ້າໃໝ່ 13 ເລື່ອງ ລວມທັງໝົດ 20 ເລື່ອງ, ໄດ້ຄົ້ນຄວ້າແກ້ໄຂສົ່ງອອກ 11 ເລື່ອງ, ກຳລັງຄົ້ນຄວ້າ 09 ເລື່ອງ

**+ ການແກ້ໄຂຄໍາຮ້ອງ, ລັດຖະການ ແລະ ແຈ້ງການ**

* ຄ້າງມາແຕ່ເດືອນ 8/2015 ມີ 08 ເລື່ອງ, ຮັບເຂົ້າໃໝ່ 27 ເລື່ອງ ລວມທັງໝົດ 35 ເລື່ອງ, ໄດ້ຄົ້ນຄວ້າແກ້ໄຂສົ່ງອອກ 24 ເລື່ອງ, ໄດ້ຄົ້ນຄວ້າແກ້ໄຂແລ້ວ ( ຄ້າງເຊັນ ) 05 ເລື່ອງ, ຄ້າງກຳລັງຄົ້ນຄວ້າ 06 ເລື່ອງລວມຍັງຄ້າງ 11 ເລື່ອງ.

**2.4 ວຽກງານຕິດຕາມກວດກາຄະດີແພ່ງ**

**+ ຄະດີຂັ້ນລົບລ້າງ**

* ຄະດີຄ້າງມາແຕ່ເດືອນ 8/2015 ມີ 12 ເລື່ອງ, ຄະດີຮັບເຂົ້າໃໝ່ໃນເດືອນ 9/2015 ມີ 12 ເລື່ອງ, ລວມທັງໝົດ 24 ເລື່ອງ, ແກ້ໄຂສົ່ງອອກແລ້ວ 11 ເລື່ອງ, ຍັງພວມຄົ້ນຄວ້າ 13 ເລື່ອງ

**+ ສຳນວນຄະດີທີ່ໄດ້ທວງມາ ( ທວງຕາມຂໍ້ຕົກລົງສະພາ/ຕາມຄໍາຮ້ອງຂໍຮື້ຟື້ນ )**

* ຄະດີຄ້າງມາແຕ່ເດືອນ 8/2015 ມີ 81 ເລື່ອງ, ເຂົ້າໃໝ່ໃນເດືອນ 9/2015 ມີ 10 ເລື່ອງ, ລວມທັງໝົດ 91 ເລື່ອງ, ແກ້ໄຂ ແລະ ສົ່ງອອກ 4 ເລື່ອງ, ພວມຄົ້ນຄວ້າ 87 ເລື່ອງ ( ໃນນີ້ທວງມາຕາມຄຳຮ້ອງຈຳນວນ 13 ເລື່ອງ ແລະ ທວງມາຕາມຂໍ້ຕົກລົງສະພາ ຈຳນວນ 74 ເລື່ອງ ).

**+ ຄໍາຮ້ອງຂໍຮື້ຟື້ນ ແລະ ຄໍາຮ້ອງຂໍຄວາມເປັນທໍາ**

* ຄຳຮ້ອງຄ້າງມາແຕ່ເດືອນ 8/2015 ມີ 04 ເລື່ອງ, ເຂົ້າໃໝ່ໃນເດືອນ 9/2015 ມີ 12 ເລື່ອງ, ລວມທັງໝົດ 16 ເລື່ອງ, ແກ້ໄຂ ແລະ ສົ່ງອອກ 11 ເລື່ອງ, ຍັງພວມຄົ້ນຄວ້າ 5 ເລື່ອງ

**+ ຂໍ້ຕົກລົງສະພາ ທີ່ຍັງບໍ່ທັນໄດ້ທວງສຳນວນຄະດີ**

* ຄ້າງມາແຕ່ເດືອນ 8/2015 ມີ 00 ເລື່ອງ, ເຂົ້າໃໝ່ໃນເດືອນ 9/2015 ມີ 3 ເລື່ອງ, ລວມທັງໝົດ 03 ເລື່ອງ, ແກ້ໄຂ ແລະ ສົ່ງອອກ 03 ເລື່ອງ, ພວມຄົ້ນຄວ້າ 00 ເລື່ອງ**.**
  1. **ວຽກງານຕິດຕາມກວດກາຄ້າຍຄຸມຂັງ-ດັດສ້າງ**

**+ ວຽກງານຕິດຕາມກວດກາຄ້າຍດັດສ້າງ ແລະ ອະໄພຍະໂທດ**

* ໄດ້ເອົາໃຈໃສ່ຕິດຕາມເກັບກຳສະຖິຕິນັກໂທດຢູ່ຂັ້ນສູນກາງ ແລະ ທ້ອງຖິ່ນ, ຕິດຕາມເກັບກຳບັນຊີສະຖິຕິນັກໂທດທີ່ຖືກສານຕັດສິນປະຫານຊີວິດ ແລະ ຕະຫຼອດຊີວິດ
* ນັກໂທດທັງໝົດ ມີຈຳນວນ 8,267 ຄົນ , ຍິງ 1,263 ຄົນ ( ໃນນີ້ມີນັກໂທດຕ່າງປະເທດຕ່າງປະເທດ ຈຳນວນ 202 ຄົນ, ຍິງ 20 ຄົນ, ນັກໂທດປະຫານຊີວິດ ຈຳນວນ 256 ຄົນ, ຍິງ 30 ຄົນ, ນັກໂທດຕະຫຼອດຊີວິດ 445 ຄົຍ, ຍິງ 68 ຄົນ. ( ໃນນັ້ນມີນັກໂທດຕ່າງປະເທດ ຈຳນວນ 202 ຄົນ, ຍິງ 20 ຄົນ, ນັກໂທດປະຫານຊີວິດ ຈຳນວນ 256 ຄົນ, ຍິງ 30 ຄົນ, ນັກໂທດຕະຫຼອດຊີວິດ 445 ຄົນ, ຍິງ 68 ຄົນ. ໃນນັ້ນນັກໂທດຄ້າຍຄຸມຂັງສູນກາງຄຸ້ມຄອງ ມີຈຳນວນ 1,464 ຄົນ, ຍິງ 268 ຄົນ, ຕ